CELEX: 62018CA0372
Language: el
Date: 2019-03-14 00:00:00
Title: Υπόθεση C-372/18: Απόφαση του Δικαστηρίου (έβδομο τμήμα) της 14ης Μαρτίου 2019 [αίτηση του Cour administrative d’appel de Nancy (Γαλλία) για την έκδοση προδικαστικής αποφάσεως] — Ministre de l’Action et des Comptes publics κατά ζεύγους Raymond Dreyer (Προδικαστική παραπομπή — Κοινωνική ασφάλιση — Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων — Κανονισμός (ΕΚ) 883/2004 — Άρθρο 3 — Καθ’ ύλην πεδίο εφαρμογής — Επιβαρύνσεις επί των εισοδημάτων από περιουσία Γάλλου υπηκόου υπαγόμενου στο ελβετικό καθεστώς κοινωνικής ασφάλισης — Επιβαρύνσεις για τη χρηματοδότηση δύο παροχών τις οποίες διαχειρίζεται το γαλλικό Εθνικό Ταμείο αλληλεγγύης για την αυτονομία — Άμεσος και αρκούντως ουσιαστικός σύνδεσμος με ορισμένους κλάδους κοινωνικής ασφάλισης — Έννοια της «παροχής κοινωνικής ασφάλισης» — Εξατομικευμένη εκτίμηση των προσωπικών αναγκών του αιτούντος — Συνεκτίμηση των πόρων του αιτούντος για τον υπολογισμό του ποσού των παροχών)

6.5.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 155/15
            
         
      Απόφαση του Δικαστηρίου (έβδομο τμήμα) της 14ης Μαρτίου 2019 [αίτηση του Cour administrative d’appel de Nancy (Γαλλία) για την έκδοση προδικαστικής αποφάσεως] — Ministre de l’Action et des Comptes publics κατά ζεύγους Raymond Dreyer
      (Υπόθεση C-372/18) (1)
      
      (Προδικαστική παραπομπή - Κοινωνική ασφάλιση - Συμφωνία μεταξύ της Ευρωπαϊκής Κοινότητας και των κρατών μελών της, αφενός, και της Ελβετικής Συνομοσπονδίας, αφετέρου, για την ελεύθερη κυκλοφορία των προσώπων - Κανονισμός (ΕΚ) 883/2004 - Άρθρο 3 - Καθ’ ύλην πεδίο εφαρμογής - Επιβαρύνσεις επί των εισοδημάτων από περιουσία Γάλλου υπηκόου υπαγόμενου στο ελβετικό καθεστώς κοινωνικής ασφάλισης - Επιβαρύνσεις για τη χρηματοδότηση δύο παροχών τις οποίες διαχειρίζεται το γαλλικό Εθνικό Ταμείο αλληλεγγύης για την αυτονομία - Άμεσος και αρκούντως ουσιαστικός σύνδεσμος με ορισμένους κλάδους κοινωνικής ασφάλισης - Έννοια της «παροχής κοινωνικής ασφάλισης» - Εξατομικευμένη εκτίμηση των προσωπικών αναγκών του αιτούντος - Συνεκτίμηση των πόρων του αιτούντος για τον υπολογισμό του ποσού των παροχών)
      (2019/C 155/19)
      Γλώσσα διαδικασίας: η γαλλική
      
         Αιτούν δικαστήριο
      
      Cour administrative d’appel de Nancy
      
         Διάδικοι στην υπόθεση της κύριας δίκης
      
      Ministre de l’Action et des Comptes publics
      κατά
      ζεύγους Raymond Dreyer
      
         Διατακτικό
      
      Το άρθρο 3 του κανονισμού (ΕΚ) 883/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον συντονισμό των συστημάτων κοινωνικής ασφάλειας, έχει την έννοια ότι παροχές όπως το ειδικό επίδομα αυτονομίας και η αντισταθμιστική παροχή αναπηρίας πρέπει, όσον αφορά τον χαρακτηρισμό τους ως «παροχών κοινωνικής ασφάλισης» κατά την έννοια της διατάξεως αυτής, να θεωρούνται ότι χορηγούνται χωρίς εξατομικευμένη εκτίμηση των προσωπικών αναγκών του δικαιούχου, δεδομένου ότι οι πόροι του δικαιούχου λαμβάνονται υπόψη μόνο προς τον σκοπό του υπολογισμού του πραγματικού ποσού των παροχών αυτών επί τη βάσει αντικειμενικών και καθοριζομένων από τον νόμο κριτηρίων.
      
         (1)  ΕΕ C 285 της 13.8.2018.